รัฐบาลไทย-ข่าวทำเนียบรัฐบาล-สำนักงานสลากกินแบ่งรัฐบาลชี้แจง มาตรการแก้ไขปัญหาสลากเกินราคาและสลากรวมชุด ยืนยันการจำหน่ายสลากของสำนักงานฯ โปร่งใส ตรวจสอบได้
วันศุกร์ที่ 10 พฤศจิกายน 2560
สํานักงานสลากกินแบ่งรัฐบาลชี้แจง มาตรการแก้ไขปัญหาสลากเกินราคาและสลากรวมชุด ยืนยันการจําหน่ายสลากของสํานักงานฯ โปร่งใส ตรวจสอบได้
ผอ.สํานักงานสลากกินแบ่งรัฐบาล ชี้แจงมาตรการแก้ไขปัญหาสลากเกินราคาและสลากรวมชุด ยืนยันการจําหน่ายสลากของสํานักงานฯ เป็นไปอย่างโปร่งใส ตรวจสอบได้ ย้ําดําเนินการรณรงค์ไม่ซื้อสลากเกินราคา 80 บาทอย่างต่อเนื่อง
วันที่ 9 พฤศจิกายน 2560 พลตรี ฉลองรัฐ นาคอาทิตย์ ผู้อํานวยการสํานักงานสลากกินแบ่งรัฐบาล ชี้แจงกรณีที่นายธนากร คมกฤส เลขาธิการมูลนิธิรณรงค์หยุดพนันกล่าวในงานเสวนา “สลากแพงแก้ไม่สําเร็จ ถึงเวลารีเซ็ทแล้วหรือยัง” ดังนี้
ผลการเสวนาของมูลนิธิรณรงค์หยุดพนัน เกี่ยวกับการแก้ไขปัญหาสลากกินแบ่งรัฐบาลเกินราคา มีความคลาดเคลื่อนจากผลการปฏิบัติงานจริงของสํานักงานฯ โดยสํานักงานฯ ได้ดําเนินมาตรการแก้ไขปัญหาสลากเกินราคาและสลากรวมชุด (ระยะสั้น) ด้วยการเลื่อนวันรับสลากฯ ทั้งระบบการจ่ายสลากฯ ให้กับตัวแทนจําหน่าย และระบบซื้อ-จองล่วงหน้าฯ ออกไปจากกําหนดเดิม 2 วัน เพื่อลดโอกาสการนําสลากไปขายต่อให้พ่อค้าคนกลางและบีบให้มีสลากใบเดี่ยวขายในแผงมากขึ้น และได้กําหนดจํานวนสลากให้เป็นไปตามความต้องการของผู้จําหน่าย ผ่านโครงการซื้อจองล่วงหน้าฯ
จากการลงพื้นที่ตรวจสอบผลของมาตรการด้วยการลงพื้นที่สํารวจสภาวะตลาดของสํานักงานฯ พบว่า ราคาสลากที่จําหน่ายตามแผงต่าง ๆ ในวันที่ 1 พฤศจิกายน 2560 ช่วงเช้าตรู่ ราคาสลากใบเดี่ยวในพื้นที่บางแค พุทธมณฑล จําหน่ายราคา 80 บาท มีการนําสลากที่จัดเป็นชุดไว้ มาแยกขายเป็นใบเดี่ยว เวลาประมาณ 09.30 น. ย่านสะพานควาย ถนนพหลโยธิน สลากใบเดี่ยวราคา 80 บาท สลากชุดเกินราคาแจ้งเจ้าหน้าที่ตํารวจลงตรวจสอบซ้ําเพื่อจับกุมผู้กระทําความผิดกฎหมาย ในขณะที่เวลา 13.50 – 15.00 น. ที่แผงจําหน่ายย่านสนามบินน้ํา และที่ตลาดบางใหญ่ นําสลากชุดมาจําหน่ายเดี่ยว ราคาใบละ 70 - 80 บาท หรือจําหน่ายเป็นชุด 3 ใบ 200 บาท และ ชุด 5 ใบ 350 บาท เฉลี่ยใบละ 66 - 70 บาท ซึ่งการลงพื้นที่ตรวจสอบประเมินผลมาตรการดังกล่าวจะทําต่อเนื่องไปเพื่อให้ได้ข้อมูลที่เบี่ยงเบนน้อยที่สุดไว้ใช้ประโยชน์
สําหรับประเด็นพ่อค้าคนกลางรวมชุดและนําไปจําหน่ายต่อในราคาแพงนั้น เนื่องจากที่ผ่านมา ไม่มีการกําหนดบทลงโทษเกี่ยวกับพ่อค้าคนกลาง หรือผู้ที่มีพฤติกรรมที่ทําให้ราคาสลากบิดเบือนไปจากที่ควรจะเป็น สํานักงานฯ จึงได้ขอเสนอประเด็นการกําหนดบทลงโทษผู้ที่มีพฤติกรรมดังกล่าวในร่างพระราชบัญญัติสํานักงานสลากกินแบ่งรัฐบาล ที่อยู่ระหว่างการปรับปรุงในปัจจุบัน
ด้านประเด็น ควรหยุดขายสลากชั่วคราว แล้วจัดระเบียบใหม่ทั้งหมดนั้น เนื่องจากการค้าขายสลากเป็นธุรกรรมที่เกี่ยวข้องกับคนจํานวนมาก จากทะเบียนตัวแทนจําหน่ายสลากของสํานักงาน ฯ ตัวแทนจําหน่ายส่วนใหญ่ เป็นกลุ่มผู้ด้อยโอกาส ผู้มีรายได้น้อย และผู้พิการ การหยุดขายสลาก อาจส่งผลกระทบต่อผู้ที่เกี่ยวข้อง และครอบครัวที่ต้องพึ่งพาอาศัยรายได้จากการจําหน่ายสลากในการดํารงชีวิต การแก้ปัญหาสลากเกินราคาจึงมีความจําเป็นต้องคํานึงถึงทุกมิติ และดําเนินการ
ด้วยความรอบคอบ ละมุนละม่อม
สํานักงานสลากฯ ขอยืนยันว่าการจําหน่ายสลากของสํานักงาน เป็นไปด้วยความโปร่งใส ตรวจสอบได้ และการรณรงค์ไม่ซื้อสลากเกินราคา 80 บาทนั้น สํานักงานฯ ดําเนินการอย่างต่อเนื่อง โดยที่ผ่านมาได้รับความร่วมมือในการร่วมรณรงค์กับมูลนิธิรณรงค์หยุดพนัน อย่างไรก็ตาม หากได้รับความร่วมมือจากประชาชน การแก้ไขปัญหาดังกล่าวก็จะผลสัมฤทธิ์อย่างรวดเร็วและกว้างขวางขึ้น ทั้งนี้ หากพบการกระทําที่เป็นการทุจริต ขอทุกท่านอย่างได้นิ่งนอนใจ โปรดแจ้งที่ศูนย์รับแจ้งเรื่องราวร้องทุก 0 2345 1466 ตลอด 24 ชั่วโมง เพื่อจะได้ดําเนินการตามกฎหมายต่อไป
​​
---------------------